CELEX: 32006R0957
Language: sk
Date: 2006-06-28 00:00:00
Title: Nariadenie Komisie (ES) č. 957/2006 z  28. júna 2006  o zatriedení určitého tovaru do kombinovanej nomenklatúry, ktorým sa mení a dopĺňa nariadenie (EHS) č. 48/90

29.6.2006   
            
            
               SK
            
            
               Úradný vestník Európskej únie
            
            
               L 175/45
            
         
      NARIADENIE KOMISIE (ES) č. 957/2006
   z 28. júna 2006
   o zatriedení určitého tovaru do kombinovanej nomenklatúry, ktorým sa mení a dopĺňa nariadenie (EHS) č. 48/90
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry pripojenej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadením (EHS) č. 2658/87 sa ustanovili všeobecné pravidlá na interpretáciu kombinovanej nomenklatúry. Tieto pravidlá sa tiež uplatňujú na akúkoľvek inú nomenklatúru, ktorá je na nej úplne alebo čiastočne založená alebo ktorá k nej pridáva akékoľvek ďalšie delenie a ktorá vychádza zo špecifických ustanovení Spoločenstva s cieľom uplatňovať colné a iné opatrenia týkajúce sa obchodu s tovarom.
            
         
               (3)
            
            
               Podľa týchto všeobecných pravidiel by sa tovar opísaný v stĺpci 1 tabuľky uvedenej v prílohe k tomuto nariadeniu mal zatriediť pod kódy KN uvedené v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas obdobia troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Zatriedenie „displejov typu bodová matica“ v nariadení Komisie (EHS) č. 48/90 z 9. januára 1990 o zatrieďovaní určitých tovarov do kombinovanej nomenklatúry (3) viedlo k nesprávnym zatriedeniam, a preto by sa bod 2 prílohy k uvedenému nariadeniu mal vypustiť.
            
         
               (6)
            
            
               Výbor pre colný kódex nepredložil stanovisko v rámci lehoty stanovenej jej predsedom vo vzťahu k výrobku č. 3 uvedeného v prílohe.
            
         
               (7)
            
            
               Opatrenia tohto nariadenia sú v súlade so stanoviskom Výboru pre Colný kódex vo vzťahu k výrobkom č. 1 a 2 uvedeným v prílohe,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa v rámci kombinovanej nomenklatúry zatrieďuje pod kód KN uvedený v stĺpci 2 tejto tabuľky.
   Článok 2
   Na záväzné tarifné informácie vydané colnými orgánmi členských štátov, ktoré nie sú v súlade s týmto nariadením, sa možno naďalej odvolávať počas obdobia troch mesiacov podľa článku 12 ods. 6 nariadenia (EHS) č. 2913/92.
   Článok 3
   Bod 2 prílohy k nariadeniu (EHS) č. 48/90 sa vypúšťa.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 838/2006 (Ú. v. EÚ L 154, 8.6.2006, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      (3)  Ú. v. ES L 8, 11.1.1990, s. 16. Nariadenie naposledy zmenené a doplnené nariadením (ES) č. 705/2005 (Ú. v. EÚ L 118, 5.5.2005, s. 18).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Grafický a alfanumerický displej založený na technológii monochromatickej pasívnej maticovej obrazovky z tekutých kryštálov.
                              Obrazovka pozostáva z vrstvy tekutých kryštálov medzi dvoma sklenenými panelmi alebo platňami s množstvom bodov (prítomných v 64 radoch a 240 stĺpcoch) a dosky elektronického rozhrania s C-MOS technológiou.
                              Môže byť súčasťou iných výrobkov.
                              Nezobrazuje videoobraz.
                           
                        
               
                  8531 20 95
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov KN 8531, 8531 20 a 8531 20 95.
                  Displej má dosku elektronického rozhrania. Preto nemôže byť zatriedený ako výrobok s tekutými kryštálmi položky 9013 [pozri tiež vysvetlivky HS k položke 9013 (1)].
                  Displej nezahŕňa elektroniku na reprodukciu videosignálov. Preto sa nemôže zatriediť ako videomonitor položky 8528.
                  Displej je návestným panelom položky 8531, keďže zobrazuje len grafické a alfanumerické znaky [pozri tiež vysvetlivky HS k položke 8531 (D)].
               
            
                  
                              2.
                           
                           
                              Výrobok známy ako „LCD modul (typu dotyková obrazovka)“ vo forme zariadenia s tekutými kryštálmi s aktívnou maticou so zariadením na osvetlenie pozadia, invertormi, doskami s tlačenými obvodmi s riadiacou elektronikou iba na adresovanie pixlov. Výrobok s tekutými kryštálmi pozostáva z vrstvy tekutých kryštálov medzi dvoma sklenenými panelmi. Vonkajšiu vrstvu sklenených buniek pokrýva tenká kovová, elektricky vodivá a odporová vrstva.
                              Modul je založený na tenkovrstvovej tranzistorovej (TFT) technológii. Celkové rozmery sú 34,5 (š) × 35,3 (v) × 16,5 (h) cm a obrazovka má diagonálny rozmer 38,1 cm (15″).
                              Modul nezahŕňa žiadne iné elektronické súčiastky (napr. napájací zdroj, video konvertor, počítač impulzov, tuner atď.) alebo rozhrania na pripojenie k iným zariadeniam.
                           
                        
               
                  8548 90 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 c) k triede XVI a znením kódov KN 8548, 8548 90 a 8548 90 90.
                  Modul je časťou, ktorá nie je vhodná na použitie výlučne alebo hlavne s určitým druhom stroja triedy XVI. Preto je zatriedený do položky 8548 na základe poznámky 2 c) k triede XVI.
               
            
                  
                              3.
                           
                           
                              Výrobok známy ako „LCD modul“ vo forme zariadenia s tekutými kryštálmi s aktívnou maticou so zariadením na osvetlenie pozadia, invertormi a doskami s tlačenými obvodmi s riadiacou elektronikou iba na adresovanie pixlov.
                              Modul je založený na tenkovrstvovej tranzistorovej (TFT) technológii. Celkové rozmery sú 75,9 (š) × 44,9 (v) × 4,9 (h) cm, obrazovka má diagonálny rozmer 81,6 cm (32″) a rozlíšenie 1 366 × 768 pixlov.
                              Modul nezahŕňa žiadne iné elektronické súčiastky (napr. napájací zdroj, video konvertor, počítač impulzov, tuner atď.) alebo rozhrania na pripojenie k iným zariadeniam.
                           
                        
               
                  8529 90 81
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 b) k triede XVI a znením kódov KN 8529, 8529 90 a 8529 90 81.
                  Modul sa nemôže zatriediť do položky 9013, pretože je tvorený zariadením na osvetlenie pozadia, invertormi a doskami s tlačenými obvodmi s riadiacou elektronikou iba na adresovanie pixlov [pozri tiež vysvetlivky HS k položke 9013 (1)].
                  Modul sa nezatrieďuje do položky 8473 ako súčasť zobrazovacej jednotky stroja na automatické spracovanie údajov, pretože nie je vhodný na použitie výhradne alebo hlavne so strojom na automatické spracovanie údajov položky 8471.
                  Modul sa nezatrieďuje do položky 8531, pretože sa nepovažuje za elektrický prístroj na vizuálnu signalizáciu položky 8531 alebo za časť a súčasť takého prístroja s ohľadom na jeho vlastnosti [pozri tiež vysvetlivky HS k položke 8531].
                  Kvôli svojim vlastnostiam (ako rozmery a rozlíšenie) sa modul zatrieďuje do položky 8529, pretože je vhodný na použitie výlučne alebo hlavne s prístrojom položky 8528.